Source: http://www.barassociation.fi/viestinta/oikeudellisia_uutisia/kansainvaliset_tietolahteet/2009
Timestamp: 2013-05-25 21:54:03+00:00
Document Index: 9804105

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

Suomen Asianajajaliitto - Kv tietolähteet, arkisto 2009
Kv tietolähteet, arkisto 2009
Oikeudelliset uutiset, kv tietolähteet, arkisto 2009	29.12.2009
Ruotsin korkeimmalta oikeudelta kaksi valituslupaa ne bis in idem -kiellosta	Ruotsin korkein oikeus on myöntänyt kaksi valituslupaa siitä kysymyksestä, merkitseekö henkilön syyttäminen veropetoksesta sen jälkeen, kun hänelle on määrätty hallinnollisessa menettelyssä veronkorotus, kieltoa syyttää tai rangaista "samasta teosta" kahteen kertaan (ne bis in idem -kielto siten, kun se on määritelty Euroopan ihmisoikeussopimuksen (EIS) 7 pöytäkirjan 4 artiklassa ja ihmisoikeustuomioistuimen (EIT) oikeuskäytännössä).
Hovioikeus: psyykkisistä ongelmista kärsinyt nuori ei voinut antaa tehokasta loukatun suostumusta	Hovrätten för Nedre Norrland katsoi, että huolimatta siitä, että henkilö oli riidattomasti pyytänyt toista loukkaamaan itseään, hän ei voinut henkisessä tilassaan antaa tehokasta suostumustaan siihen, että häntä viillettiin kainaloon lasinsirpaleella.
Kalifornialainen valitustuomioistuin katsoi Polanskin jutun käsittelyssä olleen huolestuttavia piirteitä, mutta ei heti hylännyt syytteitä	Kalifornialainen valitustuomioistuin totesi, että 70-luvulla aloitettu oikeudenkäynti elokuvaohjaaja Roman Polanskia vastaan sisälsi erittäin huolestuttavia piirteitä mm. juttua vuonna 1977 käsitelleen tuomarin osalta, mutta ei suostunut hylkäämään syytteitä saman tien pelkästään tämän vuoksi.
Svean hovioikeus purki yhden Thomas Quickin murhatuomioista	Svean hovioikeus purki murhatuomion, joka oli perustunut pääosin vastaajan omalle tunnustukselle, jonka hän nyt kertoo olleen virheellinen.
EIT: Ranskan maksama korvaus sotaorvoille riittävä, valituksia ei tutkittu	Euroopan ihmisoikeustuomioistuin on Ranskaa koskevassa päätöksessään todennut, että valtion maksamat korvaukset sotaorpojen vanhempien kärsimyksistä ja kuolemista, olivat riittäviä ja valitukset jätettiin tutkimatta.
CAS totesi Richard Gasquetin syyttömäksi dopingiin	Urheilun kansainvälinen välitystuomioistuin CAS on tänään antamallaan päätöksellä todennut ranskalaisen tenniksenpelaajan syyttömäksi tahalliseen kokaiininkäyttöön, josta hänelle oli langetettu kahden ja puolen kuukauden kilpailukielto.
EIT: Telekuunteluaineiston tuhoaminen rikkoi oikeutta oikeudenmukaiseen oikeudenkäyntiin	Euroopan ihmisoikeustuomioistuin on tänään antamassaan tuomiossa katsonut, että valittajan oikeutta oikeudenmukaiseen oikeudenkäyntiin oli rikottu, kun poliisi oli tuhonnut esitutkinnan aikana kertynyttä telekuunteluaineistoa, eikä epäilty näin ollen voinut sitä enää tuomioistuimessa hyödyntää.
Suomelle jälleen tuomio liian pitkästä oikeudenkäynnistä ja tehokkaan oikeussuojan puuttumisesta	Euroopan ihmisoikeustuomioistuin (EIT) on jälleen antanut tuomion Suomelle liian pitkään kestäneestä rikosoikeudenkäynnistä, eikä tehokkaita oikeussuojia tätä vastaan myöskään ollut.
EIT: Terrorismista tuomitun henkilön karkottaminen saattaisi hänet epäinhimillisen tai halventavan kohtelun vaaraan	Euroopan ihmisoikeustuomioistuin (EIT) on antamassaan tuomiossa katsonut, että huolimatta siitä, että henkliö on tuomittu terrorismista, häntä ei voida karkottaa Algeriaan, jossa hän joutuisi todennäköisesti epäinhimillisen kohtelun tai kidutuksen kohteeksi.
Migrationsöverdomstolen: Mogadishussa vallitsee aseellinen kansallinen konflikti	Ruotsin korkein ulkomaalais- ja kansalaisuusasioita käsittelevä tuomioistuin Migrationsöverdomstolen katsoi, että Mogadishussa vallitseva tilanne vastaa aseellista kansallista konfliktia ulkomaalaislaissa tarkoitetussa mielessä, minkä vuoksi kyseessä olevalle ulkomaalaiselle tuli myöntää oleskelulupa suojelun tarpeen perusteella.
EIT: Saksan lainsäädäntö avioliiton ulkopuolella syntyneiden lasten osalta isiä syrjivä	Euroopan ihmisoikeustuomioistuin (EIT) on tänään antamassaan ratkaisussa todennut, että Saksan lainsäädännössä oleva isään kohdistuva kielto vaatia yhteishuoltajuutta ilman äidin suostumusta tilanteessa, jossa vanhemmat eivät olleet naimisissa keskenään, oli syrjivä ja loukkasi isän oikeutta perhe-elämän suojaan.
EIT: Nigerialaismiehen karkottaminen rikkoi yksityis- ja perhe-elämän suojaa	EIT katsoi, että huolimatta siitä, että valittaja oli tuomittu neljän vuoden vankeusrangaistukseen seksuaalirikoksesta, hänen karkottamisensa ei ollut ollut suhteellista siihen nähden, että hän oli asunut Isossa-Britanniassa jo noin 25 vuotta.
Ruotsin KKO: avustajan psyykkinen sairastuminen on laillinen este	Ruotsin korkein oikeus on katsonut, että avustajan sairastuminen akuuttiin stressireaktioon muodosti laillisen esteen valituksen perille ajamiseksi määräajassa, ja menetetty määräaika palautettiin.
EIT: ilman avustajaa annettu tunnustus ei voi muodostaa pääasiallista näyttöä epäiltyä vastaan	Euroopan ihmisoikeustuomioistuin (EIT) on tänään Ukrainaa koskevassa tuomiossaan todennut, että epäiltyä, joka oli poliisille ilman avustajan läsnäoloa tunnustanut syyllistyneensä epäiltyyn rikokseen, ei voitu pääasiallisesti tämän tunnustuksen perusteella tuomita.
Ruotsin markkinaoikeus: SMS-lainan kuluksi mainitun maksun tulee vastata todellisia kuluja	Ruotsin markkinaoikeus on katsonut, että yhtiö, joka myöntää ns. tekstiviestilainoja, ei voi periä tiettyä kiinteää kuluksi muotoiltua maksua jokaisesta myönnetystä lainasta kattaakseen kaikki liiketoimintaan liittyvät kulunsa - mukaan lukien mm. liikevoitto.
EIT:ssa tuomarinimityksiä	Euroopan ihmisoikeustuomioistuin (EIT) on valinnut tuomioistuimen päällikkötuomareita jatkamaan tehtävissään seuraavaksi kolmivuotiskaudeksi.
Valtio myönsi EIT:ssa entisen Mannerheimin lastensuojeluliiton lapsiasiamiehen kunnianloukkausasian käsittelyn kestäneen liian kauan	Euroopan ihmisoikeustuomioistuin (EIT) on päättänyt poistaa asialistaltaan valituksen, jossa oli kyse mm. entisen Mannerheimin lastensuojeluliiton lapsiasiamiehen kunnianloukkausta koskevan asian pitkästä käsittelyajasta.
Ruotsin KKO: Puolustajan sijaisen laskuttama perehtyminen tulee korvata valtion varoista	Ruotsin korkein oikeus on ratkaisussaan katsonut, että puolustajalle, joka hyväksyttävästä syystä käyttää sijaista käsittelyssä, tulee maksaa korvaus myös sijaisen asiaan perehtymisestä.
Ruotsin KKO: Turkkilaisen tuomioistuimen vangitsemispäätös oli ilmeisen virheellinen	Ruotsin korkein oikeus on luovuttamista koskevassa ratkaisussaan katsonut, että turkkilaisen tuomioistuimen vangitsemista koskeva päätös oli ilmeisen virheellinen, eikä sen perusteella vangittua henkilöä voitu luovuttaa Turkkiin.
EIT:ltä taas kaksi tuomiota Suomelle liian pitkistä oikeudenkäynneistä	Euroopan ihmisoikeustuomioistuin (EIT) on tänään antamassaan kahdessa tuomiossa todennut, että Suomi on jälleen rikkonut valittajien oikeutta oikeudenmukaiseen oikeudenkäyntiin kohtuullisessa ajassa.
EIT jakoi tuomioita Suomelle liian pitkistä oikeudenkäynneistä	Euroopan ihmisoikeustuomioistuin (EIT) on tänään antanut Suomelle kolme tuomiota liian pitkään kestäneistä oikeudenkäynneistä.
EIT: Ranskalaisilla sotaorvoilla ei oikeutta korvauksiin etujärjestön tekemän valituksen perusteella	Euroopan ihmisoikeustuomioistuin on jättänyt tutkimatta valituksen, jonka toisen maailmansodan jälkeisiä ranskalaisia sotaorpoja edustanut järjestö oli tehnyt ennen kaikkea väitetyn kansallisen korvauslainsäädännön syrjivyyden johdosta.
Ruotsin KKO: Eksekvatuurimenettelyn ensimmäisen vaiheen kuluja ei voi saada vastapuolelta	Ruotsin korkein oikeus katsoi, että haettaessa ns. Bryssel I -asetuksen mukaista eksekvatuuria, ei asiassa käräjäoikeusvaiheessa vielä synny varsinaista kaksiasianosaisasetelmaa, eikä näin ollen myöskään ole perusteltua tuomita vastapuolta korvaamaan hakijan oikeudenkäyntikuluja.
EIT: Oikeudenmukainen oikeudenkäynti kuuluu myös turvaamistoimiin	Euroopan ihmisoikeustuomioistuin on muuttanut aiempaa oikeuskäytäntöään ja todennut, että oikeus oikeudenmukaiseen oikeudenkäyntiin on niin perustavaa laatua oleva oikeus, että sen tulee soveltua myös väliaikaisiin, turvaamistoimiluontoisia toimenpiteitä koskeviin prosesseihin.
EIT: EIS 7 artikla takaa myös oikeuden lievemmän rikoslain soveltamiselle	Euroopan ihmisoikeustuomioistuin on muuttanut aikaisempaa oikeuskäytäntöään ja todennut, että taannehtivan rikoslain soveltamisen kielto takaa syytetylle oikeuden myös siihen, että tapaukseen sovelletaan joko tekohetkellä voimassa olevaa lainsäännöstä tai tuomitsemishetkellä voimassa olevaa, siitä riippuen, kumpi näistä on syytetylle edullisempi.
Svean hovioikeus kumosi käräjäoikeuden tuomion ensimmäisessä ns. Ipred-lakia koskevassa jutussa	Hovrätten har genom beslut idag upphävt Solna tingsrätts beslut att ålägga en internetleverantör att lämna ut namn och adress på en person som har en viss IP-adress. Enligt hovrättens bedömning har det inte visats sannolika skäl för upphovsrättsintrång.
Ruotsin KKO: Henkilöä ei voitu luvuttaa Turkkiin poliittisten rikosten perusteella	Ruotsin korkein oikeus on katsonut, että henkilöä, joka yritti väkivalloin muuttaa perustuslaillista voimassaolevaa järjestelmää tarkoituksenaan korvata sen marxistis-leninistisillä arvoilla, ei voitu luovuttaa Turkkiin, koska kyseessä oli poliittinen rikos.
Ruotsin KKO: Näpistyksen yläraja n. 100 euroa	Ruotsin korkein oikeus on arvioinut näpistyksen ja varkauden väliseksi rajaksi noin 100 euron arvoisen anastuksen. Suomessa raja on huomattavasti korkeampi.
Regeringsrätten hyväksyi naisen etunimen miehelle	Ruotsin ylin hallintotuomioistuin Regeringsrätten on eilen julkaistussa ratkaisussaan hyväksynyt biologiselta sukupuoleltaan olevan miehen valitseman nimen Madeleine yhdeksi hänen etunimistään.
EIT linjasi henkilökohtaista läsnäolovelvollisuutta hovioikeudessa	Euroopan ihmisoikeustuomioistuin (EIT) on tänään antanut periaattellisesti merkittävän ratkaisun Suomea koskevassa valituksessa, jossa oli kyse valittajan henkilökohtaisesta läsnäolovelvollisuudesta hovioikeudessa.
EIT:ltä jälleen kaksi tuomiota Suomelle liian pitkistä oikeudenkäynneistä	Euroopan ihmisoikeustuomioistuin (EIT) on tänään antamissaan kahdessa tuomiossa katsonut, että siviilijutun käsittely yli kahdeksan vuoden ajan ja rikosjutun käsittely yli yhdeksän vuoden ajan olivat rikkoneet kohtuullisen ajan vaatimusta; siviilijutussa valittaja oli valittanut myös tehokkaan oikeussuojan puuttumisesta, miltä osin Suomen katsottiin rikkoneen 13 artiklaa.
Tanskassa tuomioistuin hylkäsi puolustusministeriön hakemuksen kirjan julkaisun estämiseksi	Kööpenhaminalainen tuomioistuin on hylännyt Tanskan puolustusministeriön hakemuksen, jolla ministeriö oli pyytänyt tuomioistuinta kieltämään kustantaja ArtPeople A/S:ää julkaisemasta entisen sotilaan kirjoittaman kirjan, jossa kerrotaan tanskalaisten sotilaiden väitetyistä Geneven konvention vastaisista teoista.
EIT:ltä jälleen tuomio Suomelle liian pitkästä oikeudenkäynnistä	Euroopan ihmisoikeustuomioistuin (EIT) on tänään antamassaan tuomiossa jälleen katsonut, ettei rikosasian käsittely ollut tapahtunut kohtuullisessa ajassa.
ICTY tuomitsi entisen syyttäjän tiedottajan oikeuden halventamisesta	Entiselle Jugoslavialle asetettu Haagin kansainvälinen rikosoikeustuomioistuin ICTY on tänään tuominnut Haagin tuomioistuimen entisen syyttäjän tiedottajan Florence Hartmannin 7.000 euron sakkoihin tuomioistuimen halventamisesta, koska hän oli paljastanut kirjassa vielä siinä vaiheessa salaista oikeudenkäyntiaineistoa.
Ruotsin KKO:n ratkaisu luovuttamista koskevassa asiassa	Ruotsin korkein oikeus katsoi, ettei henkilöä voitu luovuttaa Bosnia ja Hertsegovinaan pelkästään sillä perusteella, että henkilö oli määrätty tuotavaksi kuulusteluihin, eikä myöskään yksin tai yhdessä tämän määräyksen jälkeen annetun kansainvälisen etsintäkuulutuksen perusteella, koska noita määräyksiä ei voitu tulkita luovutuksen edellytyksenä olevaksi vangitsemispäätökseksi.
Ruotsin KKO:n ratkaisu tuomioistuimen toimivallasta Luganon yleissopimuksen mukaan	Ruotsin korkein oikeus katsoi, että ruotsalainen tuomioistuin ei ollut toimivaltainen tutkimaan perusteettoman edun palautusta vastaavaa kannetta sillä perusteella, että väitetty vahinko olisi ilmennyt Ruotsissa kun siellä sijaitsi pankkitili, jolta rahaa ei suostuttu palauttamaan sen siirtäjälle.
Taiteilijaopiskelija tuomittiin Ruotsissa oppilastyöstään	Tukholman käräjäoikeus on tuominnut taiteilijaopiskelija Anna Odellin virkamiehen väkivaltaisesta vastustamisesta sekä "epärehellisestä menettelystä" (oredligt förfarande) päiväsakkoihin taideteollisen korkeakoulun oppilastyöstä, jolla hän oli omien sanojensa mukaan pyrkinyt kritisoimaan psykiatrista hoitoa.
Avustajan kieltäytyminen valituksen laatimisesta ei rikkonut oikeutta oikeudenmukaiseen oikeudenkäyntiin	Euroopan ihmisoikeustuomioistuimessa (EIT) oli kysymys siitä, evättiinkö riitajutun asianosaiselta pääsy ylimpään tuomioistuimeen, kun hänelle maksuttoman oikeusavun puitteissa määrätty avustaja kieltäytyi valituksen tekemisestä katsottuaan, ettei sille ollut riittäviä perusteita.
”Hovrätten sover – under tiden rullar videofilmerna”	Ruotsalaistuomari arvostelee uutta videoiden katseluun perustuvaa hovioikeusmenettelyä
EIT: Yhtiön oikeutta omaisuudensuojaan loukattiin menettämisseuraamuksen tuomitsemisella	Euroopan ihmisoikeustuomioistuin (EIT) on Ranskaa koskevassa tuomiossaan katsonut, ettei kansallisen tuomioistuimen määräys siitä, että koko kuljetettavana olleen lastin arvo tuli korvata valtiolle, ollut ollut suhteellisuusperiaatteen mukaista huolimatta siitä, että lastin seasta oli laillisten tavaroiden lisäksi löytynyt yli 520 kiloa kannabista.
CAS: Adrian Mutun tulee maksaa Chelsealle yli 17 miljoonan korvaukset	Urheilun kansainvälinen välitystuomioistuin (CAS) on tänään antamallan päätöksellä pitänyt voimassa kansainvälisen jalkapalloliitto FIFA:n riitojenratkaisuinstanssin päätöksen, jolla Chelsean entinen pelaaja Adrian Mutu oli velvoitettu korvaamaan sopimusrikkomuksena Chelsealle 17.173.990 euroa.
EIT: Kuuluisaa artistia koskevan kielteisen artikkelin julkaiseminen oli sallittua	Euroopan ihmisoikeustuomistuin (EIT) katsoi tuomiossaan, että huolimatta siitä, että Johnny Hallydayta koskeva artikkeli saattoi näyttää negatiiviselta, ei Ici Paris -lehden katsominen korvausvelvolliseksi artistia kohtaan ollut ollut välttämätöntä demokraattisessa yhteiskunnassa.
CAS pidensi venäläisyleisurheilijoiden kilpailukieltoja	Urheilun kansainvälinen välitystuomioistuin (CAS) on tänään antamallaan päätöksellä pidentänyt seitsemän venäläisen yleisurheilijan kilpailukieltoa kahdesta vuodesta kahteen vuoteen ja yhdeksään kuukauteen.
EIT: Oppilaiden erottaminen huomiota herättävien uskonnolisten symboleiden käyttämisestä ei loukannut EIS:sta	Euroopan ihmisoikeustuomioistuin on päättänyt jättää ilmeisen perusteettomana tutkimatta valitukset, jotka kohdistuivat Ranskaa kohtaan ja joissa joko valittajat tai heidän lapsensa oli erotettu koulusta huomiota herättävien uskonnolisten symboleiden käyttämisen johdosta.
EIT:lta jälleen tuomio Tsetseniassa tapahtuneesta katoamisesta	Euroopan ihmisoikeustuomioistuin (EIT) on jälleen langettanut tuomion Venäjälle koskien henkilön katoamista Tsetseniassa.
Saksassa syyte keskitysleirin vartijaksi epäillylle 27.900 murhaan osallistumisesta	Natsivanginvartijaksi epäiltyä John Demjanjukia vastaan nostettiin tänään syyte Saksassa.
Ruotsin korkeimmalta oikeudelta kaksi päätöstä purkuhakemuksiin poliisin provokaation johdosta	Ruotsin korkein oikeus on antanut kaksi päätöstä purkuhakemuksiin, jotka koskivat väitettyjä poliisin provokaatiosta tehtyjä rikoksia.
Ruotsin korkeimman oikeuden kaksi ratkaisua näytön arvioinnista seksuaalirikosasioissa	Ruotsin korkein oikeus on hylännyt kaksi raiskaussyytettä, jotka pääosin perustuivat asianomistajien kertomusten uskottavuuteen.
Suomelle taas langettava tuomio EIT:lta epäoikeudenmukaisesta oikeudenkäynnistä seksuaalirikosasiassa	Euroopan ihmisoikeustuomioistuin on tänään antamassaan tuomiossa katsonut, että syytetylle ei taattu oikeudenmukaista oikeudenkäyntiä, kun hän ei saanut esittää kysymyksiä asianomistajana olleeelle, oikeudenkäynnin aikana 3-4-vuotiaalle lapselle.
Ruotsin korkein oikeus: kunta voi olla vahingonkorvausvelvollinen suoraan Euroopan ihmisoikeussopimuksen nojalla	Ruotsin korkein oikeus on ennakkopäätöksessään katsonut, että kantaja voi vedota suoraan Euroopan ihmisoikeussopimukseen perusteena vahingonkorvausvaatimukselleen kuntaa kohtaan.
Ruotsin korkein oikeus: ns. in-house -lakimiesten kulut määrättävä normaalien asianajotaksojen mukaisesti	Ruotsin korkein oikeus on äänestyspäätöksessään katsonut, että yrityksen omien lakimiesten työstä on oikeus vaatia korvausta oikeudenkäyntikuluista samoilla perusteilla kuin jos yritys olisi käyttänyt ulkopuolisen asianajajan palveluita.
Ruotsin korkein oikeus: pesänjakaja voidaan määrätä toimittamaan ositus vielä 10 vuotta avioeron jälkeen	Vid prövning av frågan om förordnande av bodelningsförrättare har make som påkallat bodelning tio år efter äktenskapsskillnad inte ansetts ha förlorat rätten att påkalla sådan.
Svean hovioikeus hylkäsi esteellisyysväitteen ns. Pirate Bay -jutussa	Svean hovioikeus on tänään antamassaan päätöksessä katsonut, ettei käräjäoikeudessa puheenjohtajana toiminut ammattituomari ollut esteellinen käsittelemään asiaa huolimatta hänen jäsenyyksistään useissa tekijänoikeusyhdistyksissä.
CAS:lta kilpailukielto jääkiekkoilija Florian Buschille	Urheilun kansainvälinen välitystuomioistuin CAS on Maailman Antidopingtoimisto WADA:n valituksesta määrännyt saksalaisen jääkiekkoilijan Florian Buschin kahden vuoden kilpailukieltoon, koska hän oli suostunut antamaan dopingnäytteen vasta noin kaksi tuntia vaaditun ajankohdan jälkeen.
EIT:lta tuomio Suomelle epäoikeudenmukaisesta oikeudenkäynnistä	Euroopan ihmisoikeustuomioistuin (EIT) on tänään antanut Suomelle langettavan tuomion asiassa, joka koski suullisen käsittelyn järjestämistä ja oikeudenkäynnin kestoa työttömyysturvalautakunnassa ja vakuutusoikeudessa.
Norjan korkein oikeus otti kantaa oikeuteen saada muutoksenhaun johdosta perusteltu päätös rikosasiassa	Norjan korkein oikeus on arvioinut syytetyn oikeutta oikeudenmukaiseen oikeudenkäyntiin muutoksenhaun kannalta Euroopan ihmisoikeussopimuksen sekä YK:n KP-sopimuksen valossa.
EIT:lta tuomio asianajajan puhelimen kuuntelusta	Euroopan ihmisoikeustuomioistuin (EIT) on antanut langettavan tuomion Slovakialle asiassa, joka koski asianajajan puhelimen kuuntelua poliisin toimesta.
EIT:lta ensimmäinen tuomio Suomelle kahdesti rankaisemisen kiellosta	Euroopan ihmisoikeustuomioistuin (EIT) on tänään antamassaan tuomiossaan ensimmäistä kertaa katsonut, että Suomi on rikkonut ihmisoikeussopimuksen 7 lisäpöytäkirjan 4 artiklaa, joka kieltää syyttämästä ja rankaisemasta kahdesti.
Ruotsin korkein oikeus arvioi karkottamisasiassa henkilön pitkäaikaisen Ruotsissa asumisen merkitystä	Ruotsin korkein oikeus on antanut ratkaisun, jossa se on punninnut vastakkain yhtäältä rikokseen syyllistyneen henkilön siteitä Ruotsiin ja toisaalta rikoksen vakavuutta.
EIT:lta ensimmäinen tuomio Suomelle seulontaa koskevassa asiassa	Euroopan ihmisoikeustuomioistuin (EIT) on tänään antanut ensimmäisen tuomion siitä, onko hovioikeus soveltanut ihmisoikeussopimuksessa edellytetyllä tavalla seulontapykälää, kun valittaja oli vaatinut suullisen käsittelyn toimittamista todistelun uudelleen arvioimiseksi.
EIT tulee ottamaan kantaa pakolaisstatuksen merkitykseen karkotusta koskevassa asiassa	Euroopan ihmisoikeustuomioistuin (EIT) on pyytänyt Turkin hallitukselta vastausta valitukseen, jossa valittajalle on myönnetty pakolaisasema ja tämän lisäksi oleskelu- ja työlupa Suomeen.
EIT:lta kolme tuomiota Venäjälle koskien katoamisia ja kuolemia Tsetseniassa	Euroopan ihmisoikeustuomioistuin (EIT) on antanut kolme tuomiota, joissa on katsottu Venäjän rikkoneen ihmisoikeussopimuksen keskeisimpiä artikloita, mm. oikeutta elämään ja kidutuksen kieltoa.
Ruotsin korkein oikeus otti kantaa siihen, voidaanko epäilty luovuttaa Ruandaan	Ruotsin korkein oikeus on antanut päätöksen, jossa käsitellään sitä, voidaanko epäilty luovuttaa Ruandaan rikkomatta ennen kaikkea EIS 6 artiklassa taattua oikeutta oikeudenmukaiseen oikeudenkäyntiin.
Yhdysvaltalaisen valitustuomioistuimen ratkaisu entistä oikeusministeri Ashcroftia ym. vastaan nostetussa kanteessa	New Yorkilainen valitustuomioistuin kumosi alemman tuomioistuimen päätöksen ja katsoi, että kantajat eivät alioikeudessa olleet pystyneet esittämään riittävää näyttöä tahallisesta ja laittomasta syrjinnästä syyskuun 11. päivän tapahtumien jälkeisiin tapahtumiin liittyen.
EIT:ltä vapauttava tuomio poliitikon yksityiselämän suojaa koskevassa asiassa	Euroopan ihmisoikeustuomioistuin (EIT) on antanut Unkaria koskevan tuomion, jossa se on punninnut poliitikon maineen suojaa vaalikampanjan aikana.
CAS antoi tuomion kohtuullisesta korvauksesta jalkapalloilijan sopimusrikkomuksesta	Urheilun kansainvälinen välitystuomioistuin on tänään antamassaan ratkaisussaan määritellyt kohtuullisen korvauksen määrää, kun Shakhtar Donetskiin sopimussuhteessa ollut pelaaja rikkoi sopimustaan siirtymällä Real Zaragozaan vuonna 2007.
Yhdysvalloissa vaaditaan Bushin hallinnon lakimiehiä erotettavaksi asianajajaliitosta	Yhdysvalloissa kaksi kansalaisjärjestöä vaatii, että Bushin hallinnon lakimiehet, jotka olivat laatineet muistioita kidutusmenetelmien laillisuudesta, erotettaisiin asianajajaliitosta. Lue lisää
CAS:lta ratkaisu tenniksenpelaajan vedonlyöntiasiassa	Urheilun kansainvälinen välitystuomioistuin Court of Arbitration for Sports (CAS) on tänään antanut päätöksen asiassa, joka koski ranskalaisen tenniksenpelaajan saamaa kilpailukieltoa vedonlyönnin johdosta.
Norjan korkein oikeus jatkoi seulontapykälän kriittistä soveltamista	Norjan korkein oikeus on jälleen kumonnut hovioikeuden (lagmannsrett) seulontapäätöksen eli perustelemattoman päätöksen siitä, että valitusta käräjäoikeuden (tingrett) rikosasiassa antamasta tuomiosta ei oteta tarkempaan tutkintaan. Ratkaisu vastaa viime vuoden joulukuussa annettua korkeimman oikeuden päätöstä, jossa perustelemattoman seulonnan katsottiin rikkovan YK:n KP-sopimuksen 14 artiklan 5 kohtaa.
Ruotsin korkein oikeus linjasi hätävarjelun käsilläoloa	Ruotsin korkein oikeus on tuoreessa ratkaisussaan linjannut niin hätävarjelun aikarajoja, hätävarjelun liioittelua kuin myös näyttötaakkaa silloin, kun vastaaja esittää väitteen hätävarjelutilanteen käsilläolosta.
EIT:ltä 31.3.2009 tärkeä ratkaisu epäillyn oikeuksista asianajajaan esitutkinnassa	EIT katsoi, että pelkästään poliisin (ja syyttäjän) ilmoitus oikeudesta asianajajaan ei ollut riittävä esitutkinnassa.
EIT:lta tuomio lehdistön sananvapautta koskevassa asiassa	EIT: Norjassa journalistien tuomitseminen sakkoihin kolmoismurhasta tuomitun henkilön valokuvien julkaisemisesta ei loukannut heidän sananvapauttaan
EIT:lta tuomio Suomelle epäoikeudenmukaisesta oikeudenkäynnistä	Euroopan ihmisoikeustuomioistuin (EIT) on tänään antanut tuomion asiassa Marttinen v. Suomi.
EIT julkaisi 50-vuotisjuhlansa kunniaksi uudet internetsivut	Euroopan ihmisoikeustuomioistuin julkaisi eilen 20.4. uudet internetsivut. Uusilla sivuilla EIT juhlistaa sitä, että tuomioistuin perustettiin tasan 50 vuotta sitten, kymmenen vuotta Euroopan Neuvoston perustamisesta eli 20.4.1959.
Kaisa Variksen vapauttava tuomio CAS:sta	Kansainvälinen urheilun välitystuomioistuin CAS kumosi maaliskuussa kasainvälisen ampumahiihtoliitto IBU:n Kaisa Varikselle langettaman elinikäisen kilpailukiellon. Lue lisää
Pirate Bay -oikeudenkäynnistä kovat tuomiot	Tukholman käräjäoikeus on tuominnut ns. Pirate Bay -oikeudenkäynnissä vastaajat avunannosta tekijänoikeusrikokseen vuoden vankeusrangaistukseen. Lisäksi tuomitut velvoitettiin korvaamaan asianomistajayhtiöille vahingonkorvauksina noin 30.000.000 kruunua.
EIT:ltä jälleen tuomio Suomelle liian pitkästä oikeudenkäynnistä	Euroopan ihmisoikeustuomioistuin on tänään antamassaan tuomiossa jälleen katsonut, että Suomessa käydyn rikosprosessin kesto loukkasi ihmisoikeussopimuksen 6 artiklassa taattua oikeutta oikeudenmukaiseen oikeudenkäyntiin kohtuullisessa ajassa.
EIT otti kantaa esitutkintauutisoinnin herjaavuuteen	Euroopan ihmisoikeustuomion on tänään Norjaa koskevassa ratkaisussaan ottanut kantaa esitutkinnan uutisointiin. Lue lisää
Norjan korkein oikeus: perustelematon seulonta rikkoi YK:n KP-sopimusta	Norjan korkein oikeus katsoi, että Norjan rikosprosessilain seulontapykälän soveltaminen lagmannsrettenin soveltamalla tavalla rikkoi YK:n KP-sopimuksen 14 artiklan 5 kohtaa, jossa taataan jokaiselle rikoksesta tuomitulle oikeus muutoksenhakuun.
Ruotsin työtuomioistuin: Poliisin syyllistyminen pahoinpitelyyn virkatehtävää hoitaessaan riittävä syy erottaa hänet	Ruotsin työtuomioistuin (arbetsdomstolen) katsoi, että poliisin syyllistyminen virkatehtävää hoitaessaan kahden alaikäisen pahoinpitelyyn oli riittävä peruste irtisanoa hänet huolimatta siitä, että hän oli toiminut 40 vuotta virassaan moitteettomasti
EIT:lta tuomioita Venäjälle henkilöiden katoamisista Tsetseniassa	EIT on antanut kolme tuomiota, jotka liittyvät henkilöiden katoamisiin Tsetseniassa. Kaikissa tapauksissa Venäjän katsottiin loukanneen ihmisoikeusopimuksen keskeisimpiä artikloita, mm. oikeutta elämään.
Ruotsin korkein oikeus linjasi henkilökohtaista läsnäoloa hovioikeudessa	Ruotsin korkein oikeus katsoi, että henkilön saapuessa henkilökohtaisesti paikalle hovioikeuden pääkäsittelyyn, hänen ei tarvitse myötävaikuttaa itse käsittelyyn
Puolustuksella oltava pääsy esitutkinta-aineistoon	Euroopan ihmisoikeustuomioistuin katsoi Suomen pakkokeinolain olleen ihmisoikeussopimuksen vastaisen.
Jälleen tuomio liian pitkästä oikeudenkäynnistä	EIT: Vienonen and others-tapaus - Oikeudenkäynnin kesto - Kohtuullinen aika - Kotimaiset oikeussuojakeinot - Loukattu henkilö
Sanavapaus ja tuomarin oikeus kritisoida tuomioistuinlaitosta; Euroopan ihmisoikeustuomioistuin ratkaisu	Erotettu tuomari mm. väitti, että Moskovan käräjäoikeus on korruptoitunut. Lue lisää
Euroopan ihmisoikeustuomioistuin koekäyttää sähköistä kantelulomaketta	Euroopan ihmisoikeustuomioistuimen kantelu on mahdollista tulevaisuudessa täyttää ja lähettää sähköisesti tuomioistuimen kotisivuilta, mikäli koekäyttö on onnistunut.
SADC-tuomioistuin (Southern Africa Development Community Tribunal) tuomitsi Zimbabwen valtion maanvaltaukset mielivaltaisina, syrjivinä ja oikeudenmukaisuuden vastaisina	Robert Mugabe julisti jatkavansa maareformiohjelmaansa, johon kuuluu valkoisten maanomistajien maiden valtaaminen.
Svean hovioikeus vahvisti omaisten vahingonkorvausvaatimukset Engla asiassa	Lue lisää
Euroopan ihmisoikeustuomioistuimelta Suomea koskeva tuomio sananvapausasiassa	Lue lisää
Kakku vai keksi: valinta vaikuttaa 3,2 miljoonan punnan arvonlisäveron määräämiseen	Marks & Spencer tavaratalo voitti arvonlisäverokiistassa Englannin veroviranomaisen
Euroopan ihmisoikeustuomioistuimen tuomio lapsen seksuaalista hyväksikäyttöä koskevassa asiassa	Lue lisää
Euroopan ihmisoikeustuomioistuimen langettavat tuomiot Suomea vastaan oikeudenmukaista oikeudenkäyntiä koskevissa asioissa	EIT on tuomioissa todennut, että EIS:n 6 artiklassa turvattua oikeutta oikeudenmukaiseen oikeudenkäyntiin oli rikottu.
Euroopan ihmisoikeustuomioistuimen viimeaikainen ratkaisu omaisuudensuoja asiassa	Arvonlisäveron vähennyskelpoisuus ja syrjivä kohtelu suhteessa omaisuudensuojaan
Euroopan ihmisoikeustuomioistuimelta langettava tuomio Suomelle: asianajajan kirjeitä takavarikossa epäselvän lain turvin	Asiassa oli kyse kolmesta eri oikeudenkäynnistä kahdessa rikos- ja yhdessä siviiliasiassa.